BMW rad 7

BMW rad 7 je séria luxusných automobilov, ktorú od roku 1977 vyrába nemecká automobilka BMW. Je zároveň vlajkovou loďou automobilky a je dostupný iba ako sedan v štandardnej a predĺženej verzii. Rad 7 je tradične predstaviteľom nových technológií a dizajnu predtým, ako sa dostanú do menších modelov BMW.


E23 (1977 – 1986)

BMW E23 bol prvým luxusným automobilom radu 7 automobilky BMW. Nahradil veľký sedan BMW E3 a vo výrobe ostal desať rokov od 1977 do 1987. V roku 1986 bol nahradený generáciou BMW E32.

E32 (1986 – 1994)

V júli 1986 uviedlo BMW druhú generáciu radu 7, E32. Medzi niektoré luxusné doplnky patrili telefón, fax, chladiaci box na víno, dvojité sklá, regulácia preklzovania a systém, ktorý automaticky zvyšoval tlak stieračov aby sa udržal rovnomerný tlak na okno.

Pôvodne boli dostupné len benzínové šesťvalcové motory ako v predchádzajúcej generácii. V roku 1987 bol uvedený motor V12. v roku 1992 pribudli motory V8 (730i a 740i). Takisto bol model v predĺženej verzii, ktorá bola označovaná písmenom "L".

E32 tiež uviedla predĺženú verziu označovanú písmenom "L" (z nemeckého Lang), ktoré sa dávalo za číslo modelu.

E38 (1994 – 2001)

Tretia generácia E38 bola vyrábaná v rokoch 1994 až 2001. Bola prvou, kedy na pohon boli použité dieselové motory a tiež prvou, ktorá mala voliteľnú 5-rýchlostnú automatickú prevodovku. Modely E38 sa stali prvými automobilmi na svete s xenónovými svetlometmi. V ponuke mal tiež satelitnú navigáciu.

Vlajkovou loďou tejto generácia bol model 750i, ktorý sa tiež objavil vo filme Zajtrajšok nikdy nezomiera (1997) ako automobil riadený Jamesom Bondom (Pierce Brosnan).

Model 735i sa objavil vo filme Kuriér z roku 2002, kde ho riadil Frank Martin (Jason Statham).

E65/E66/E67/E68 (2001 – 2008)

Štvrtá generácia E65 sa vyrábala v rokoch 2001 až 2008. Model BMW Hydrogen 7 bol prvým sériovým automobilom, ktorý poháňal vodík. Táto generácia používala na rozdiel od predchádzajúcich označenie E65 pre štandardnú dĺžku karosérie, E66 pre predĺženú verziu, E67 pre bezpečnostnú (pancierovú) verziu a E68 pre verziu poháňanú vodíkom, Hydrogen 7.

F01/F02 (2008–2015)

Piata generácia F01/F02 sa dostala do predaja v novembri 2008. Je prvou, ktorá používa 8-rýchlostnú automatickú prevodovku a pohon všetkých kolies. Takisto je prvou, ktorej všetky motory sú prepĺňané turbodúchadlom. Model BMW ActiveHybrid7 je prvým, ktorý používa elektromotor. 

 G11/G12 (2015 – súčasnosť) 

Produkcia
 RokCelkovo Predaj v USA Predaj v Číne 1995 22 637 1996 22 775 1997 49 700- 1998 47 200- 1999 43 00018 233 2000 39 00016 619 2001 32 74913 389 2002 53 50422 006 2003 57 89920 473 2004 47 68916 155 2005 50 06218 165 2006 50 22717 796 2007 44 42114 773 2008 38 83512 276 2009 52,6809 254 2010 65 81412,253 (101)26 553 2011 68 774 11 299 2012 59 184  11 098 

 Referencie 

Iné projekty

Externé odkazy
Oficiálna webstránka BMW radu 7 Sedan 

Zdroj

Kategória:Automobily BMW
Kategória:Luxusné automobily
Kategória:Sedany
Kategória:Limuzíny
Kategória:Automobily so zadným náhonom
Kategória:Automobily s pohonom 4 × 4